User:KaleelAhsani

Abbas Musliyar Memorial Educational Zone (AMEZ)

അബ്ബാസ് മുസ്‌ലിയാര്‍ മച്ചംപാടിമാലിക് ദീനാറിന്റെ മനം കവര്‍ന്ന വാങ്കൊലി. '''	കാസര്‍കോട്: തളങ്കര മാലിക് ദീനാര്‍ വലിയ ജുമുഅത്ത് പള്ളി. ഇന്ത്യയിലെ ആദ്യമിഷനറി സംഘത്തിന്റെ പാദം പതിഞ്ഞ മണ്ണിലുയര്‍ന്ന പ്രഥമ മുസ്്‌ലിം പള്ളികളിലൊന്ന്. പാരമ്പര്യ പ്രൗഢിയും വശ്യതയും മേളിച്ച സുന്ദര സൗധം. അങ്ങിങ്ങ് ഉയര്‍ന്നു കാണുന്ന നൂറുകണക്കിന് മീസാന്‍ കല്ലുകള്‍ ഗതകാലസ്മരണകളുണര്‍ത്തുന്നു..... പോയനാളിന്റെ കഥകള്‍ വിളിച്ചുപറയുന്നതുപോലെ ആര്‍ത്തിരമ്പുന്ന കടല്‍ തിരമാലകള്‍... പുഴക്കരികിലെ തെങ്ങോലകളെ ഇളക്കിക്കൊണ്ട് അടിച്ച് വീശുന്ന കുളിര്‍ക്കാറ്റ് കാതുകളില്‍ നിന്ന് കാതുകളിലേക്ക് പകര്‍ന്നുനല്‍കുകയാണാ കഥകള്‍... എല്ലാം കൊണ്ട് സുന്ദരമാണീനാട്. അല്ലാഹു അക്ബര്‍... അല്ലാഹു അക്ബര്‍... പള്ളിയില്‍ നിന്ന് വാങ്ങ് വിളി ഉയര്‍ന്നപ്പോള്‍ പള്ളി മിനാരത്തില്‍ നിന്നും വെള്ളരിപ്രാവുകള്‍ ഉയര്‍ന്നും താണും പറന്നു. വിശ്വാസികള്‍ പള്ളിലേക്കൊഴുകി. പതിനാല് നൂറ്റാണ്ടായി മുടക്കമില്ലാതെ മുഴങ്ങുന്നു അഞ്ചുനേരങ്ങളില്‍ ആ തൗഹീദിന്റെ മന്ത്രം. മുന്‍ഗാമികള്‍ മുഖരിതമാക്കിയ പള്ളി മിനാരങ്ങളെ വാങ്കൊലി കൊണ്ട് ധന്യമാക്കാന്‍ കഴിഞ്ഞ അരനൂറ്റാണ്ട് കാലം ഇവിടെ ഒരു സാത്വിക പണ്ഡിതനുണ്ടായിരുന്നു. മച്ചമ്പാടി അബ്ബാസ് മുസ്്‌ലിയാര്‍. തളങ്കര മാലിക് ദീനാര്‍ വലിയ ജുമുഅത്ത് പള്ളിയില്‍ അരനൂറ്റാണ്ടോളം കാലം മുഅദ്ദിനായി സേവനമനുഷ്ടിച്ച അബ്ബാസ് മുസ്്‌ലിയാര്‍ വിടവാങ്ങുമ്പോള്‍ ഒരു യുഗം അവസാനിക്കുകയാണ്. നിഷ്‌കളങ്ക സേവനത്തിലൂടെ ഒരു നാടിന്റെ മനം കവര്‍ന്ന അബ്ബാസ് മുസ് ലിയാര്‍ 2011 ഓഗസ്റ്റ് 6 ശനിയാഴ്ച വിശുദ്ധ റമളാനിലെ ആറാം നോമ്പ് ദിനം ഈ ലോകത്തോട് വിടപറഞ്ഞു. അബ്ബാസ് മുസ്്‌ലിയാരുടെ സുന്ദരമായ വാങ്കൊലി കേട്ടായിരുന്നു കഴിഞ്ഞ നാലര പതിറ്റാണ്ടോളം കാലം തളങ്കര ഉണര്‍ന്നത്. ജീവിതം തന്നെ മതത്തിനും പള്ളിക്കും വേണ്ടി സമര്‍പ്പിച്ച അദ്ദേഹം നാട്ടുകാരുടെ ഹൃദയത്തില്‍ ഒരിക്കലും വേര്‍പ്പെടുത്താനാവാത്ത വിധം സ്ഥിരപ്രതിഷ്ട നേടിയിരുന്നു. 1967ല്‍ തളങ്കര വലിയ ജുമാ മസ്ജിദില്‍ മുക്രിയായി ചുമതലയേറ്റെടുക്കുമ്പോള്‍ പഴയ പള്ളിയും മഖാമും മാത്രമാണുണ്ടായത്. സേവന രംഗത്ത് ഇന്ന് കാണുന്നത് പോലെ ഓരോ ജോലിക്കും ഓരോ ആള്‍ എന്ന രീതിയല്ല അന്നുണ്ടായിരുന്നത്. ഒരു ഖാളിയും മുഅദ്ദിനും മാത്രം. പള്ളിയും പരിസരവും വൃത്തിയോടെ കാത്തു സൂക്ഷിക്കുക, മഖാമിലേക്ക് വരുന്ന സന്ദര്‍ശകര്‍ക്ക് ദുആ ചെയ്തു കൊടുക്കുക, മആശറ വിളി, വങ്ക് വിളി, നേര്‍ച്ച വാങ്ങി റസിപ്റ്റ് നല്‍കല്‍, തല്‍ക്കീന്‍ ചൊല്ലിക്കൊടുക്കല്‍ തുടങ്ങിയ പള്ളിയുമായി ബന്ധപ്പെട്ട എല്ലാ കാര്യങ്ങളും ചെയ്തിരുന്നത് അബ്ബാസ് മുസ്്‌ലിയാരായിരുന്നു.